Tušt
Tušt () je jednogodišnja zeljasta biljka iz porodice Portulacaceae. Zovu je još i tušanj, tušac, tušnjak i portulak.

Izgled i cvetanje 

Tušt je niska, po zemlji prilegnuta, od podnožja razgranata biljka. Stabljika je okrugla, mesnata i sočna, svetlozelena ili crvenkasta i duga 5-30 cm. Listovi su debeli, mesnati i sočni, dugi 1-2 cm. Obrnuto su jajasti, lopatičasti, sedeći, sjajni i glatki, svetlozelene boje. Cvetovi su sitni, žućkasti, zvezdastog oblika i rastvoreni samo u sunčanim prepodnevnim časovima. Razvijaju se od jula do oktobra.

Rasprostranjenost 

Tušt potiče iz Kine i Indije, gde se koristio kao začin i povrće. Danas ga ima u svim delovima sveta. U Srbiji uglavnom raste kao samonikla biljka, uz kuće i puteve, po sunčanim mestima, kao korov po vrtovima i vinogradima, naročito po plodnom, peskovitom tlu. Uspeva samo do 800 metara nadmorske visine.

Hemijski sastav 

Listovi tušta sadrže 20-50 mg% vitamina C, karotina 1,5-5 mg%. Hranljivost tušta je relativno mala, jer zeleni deo sadrži 92-95% vode, količina belančevina je mala, 1-2,2%, masti 0,3-0,4, ugljenih hidrata 1,3-2,2%. Ima i gvožđa, kalcijuma i fosfora.

Upotreba 

Mladi listovi su blagog, kiselo-slanog i aromatičnog ukusa, pa se koriste u ishrani ljudi u obliku salate. Stariji listovi se pre upotrebe kuvaju. Ova biljka može da se koristi i kao začin jelima ili se od nje pripremaju supe. Sušenjem tušt gubi aromatičanost. Sitno, crno, bubrežasto seme se može samleti u hranljivo brašno.

Kao lekovita biljka tušt se upotrebljavao još u staroj Grčkoj. Pomaže u povišavanju krvnog pritiska, delujući slično adrenalinu. Ima najveći sadržaj omega 3 masnih kiselina od svih biljaka.

Literatura 

 Enciklopedija samoniklog jestivog bilja, LJubiša Grlić, Zagreb, 1986.
 Dequan Lu, Michael G. Gilbert: Portulaca oleracea. In: , online, Zugriff am 20. Dezember 2009.
 James F. Matthews: Portulaca oleracea. In: , online, Zugriff am 20. Dezember 2009.
 Avril Rodway: Kräuter und Gewürze. Die nützlichsten Pflanzen der Natur - Kultur und Verwendung. Tessloff, Hamburg 1980, .
 Oskar Sebald, Siegmund Seybold, Georg Philippi (Hrsg.): Die Farn- und Blütenpflanzen Baden-Württembergs. Band 1: Allgemeiner Teil, Spezieller Teil (Pteridophyta, Spermatophyta): Lycopodiaceae bis Plumbaginaceae. 2., ergänzte Auflage. Eugen Ulmer, Stuttgart 1993, . 
 Ruprecht Düll, Herfried Kutzelnigg: Taschenlexikon der Pflanzen Deutschlands und angrenzender Länder. Die häufigsten mitteleuropäischen Arten im Porträt. 7., korr. u. erw. Auflage. Quelle & Meyer, Wiebelsheim 2011, .
 Aichele/Schwegler: Die Blütenpflanzen Mitteleuropas, Franckh-Kosmos-Verlag, 2. überarbeitete Auflage 1994, 2000, Band 2,

Vanjske veze 

 Online Field guide to Common Saltmarsh Plants of Queensland 
 Purslane Recipes, Prairieland Community Supported Agriculture
 Steckbrief der Art 
 Steckbrief der Art  (engl.)

Caryophyllales
Začini
Ljekovito bilje